laion/Wikipedia-Exotic huggingface dataset:
খলিল আহমেদ

খলিল আহমেদ (জন্মঃ ৫ ডিসেম্বর ১৯৯৭) হলেন একজন ভারতীয় ক্রিকেটার। ২০১৮ সালের সেপ্টেম্বর মাসে জাতীয় দলে তার অভিষেক ঘটে। খলিলের পিতা খুরশিদ আহমেদ টঙ্ক শহরের নিকটে একটি গ্রামে সেবক হিসেবে কর্মরত ছিলেন। খলিলের বাবা-মা চেয়েছিলেন তিনি একজন ডাক্তার হন এবং তার ক্রিকেট একাডেমিতে যোগ দেয়ার বিষয়ে নারাজ ছিলেন। তবে খলিল ১২ বছর বয়সেই একটি ক্রিকেট একাডেমিতে যোগদান করেছিলেন। ৫ ফেব্রুয়ারি, ২০১৭তে রাজস্থানের হয়ে ২০১৬-১৭ আন্তঃ রাজ্য টুয়েন্টি২০ প্রতিযোগিতাতে খলিলের টুয়েন্টি২০ অভিষেক ঘটে। টি-টোয়েন্টি অভিষেকের আগে থেকেই, তিনি ২০১৬ অনূর্ধ্ব -১৯ ক্রিকেট বিশ্বকাপের জন্য গঠিত ভারত দলের অংশ ছিলেন। ২০১৭ সালের ৬ অক্টোবর, ২০১৭-১৮ রঞ্জি ট্রফিতে রাজস্থানের হয়ে প্রথম শ্রেণির ক্রিকেটে তার অভিষেক ঘটে। জানুয়ারি ২০১৮তে, সানরাইজার্স হায়দরাবাদ ২০১৮ আইপিএলের নিলামে তাকে কিনে নেয়। ২০১৮ সালের ৫ ফেব্রুয়ারি, ২০১৭-১৮ বিজয় হাজারে ট্রফিতে রাজস্থানের হয়ে লিস্ট এ ক্রিকেটে তার অভিষেক ঘটে। সেপ্টেম্বর ২০১৮তে, ২০১৮ এশিয়া কাপের জন্য খলিলকে ভারতের একদিনের আন্তর্জাতিক দলে (ওয়ানডে) দলে অন্তর্ভুক্ত করা হয়। ১৮ সেপ্টেম্বর, ২০১৮তে হংকংএর বিরুদ্ধে ভারতের হয়ে একদিনের আন্তর্জাতিক ক্রিকেটে তার অভিষেক হয়। অক্টোবর ২০১৮তে, ওয়েস্ট ইন্ডিজের বিপক্ষে সিরিজের জন্য ভারতের টিটোয়েন্টি আন্তর্জাতিক (টি২০আই) দলে খলিলের নাম ঘোষণা করা হয়। ওয়েস্ট ইন্ডিজের বিপক্ষে ৪ নভেম্বর, ২০১৮তে ভারতের হয়ে তিনি আন্তর্জাতিক টি২০তে আত্মপ্রকাশ করেন। "Khaleel Ahmed"। ESPN Cricinfo। সংগ্রহের তারিখ ৫ ফেব্রুয়ারি ২০১৭।  "I tried to tell him to give up cricket… but his passion for the game grew every passing day: India U-19 seamer Khaleel Ahmed's father"। The Indian Express (ইংরেজি ভাষায়)। ২৪ জানুয়ারি ২০১৬। সংগ্রহের তারিখ ২১ ফেব্রুয়ারি ২০২০।  "Inter State Twenty-20 Tournament, Central Zone: Railways v Rajasthan at Jaipur, Feb 5, 2017"। ESPN Cricinfo। সংগ্রহের তারিখ ৫ ফেব্রুয়ারি ২০১৭।  "Ishan Kishan to lead India at U19 World Cup"। ESPNCricinfo। সংগ্রহের তারিখ ২২ ডিসেম্বর ২০১৫।  "Group B, Ranji Trophy at Jaipur, Oct 6-9 2017"। ESPN Cricinfo। সংগ্রহের তারিখ ৬ অক্টোবর ২০১৭।  "List of sold and unsold players"। ESPN Cricinfo। সংগ্রহের তারিখ ২৭ জানুয়ারি ২০১৮।  "Group C, Vijay Hazare Trophy at Chennai, Feb 5 2018"। ESPN Cricinfo। সংগ্রহের তারিখ ৫ ফেব্রুয়ারি ২০১৮।  "India rest Virat Kohli for Asia Cup, Rohit Sharma to lead; uncapped Khaleel Ahmed called up"। ESPN Cricinfo। সংগ্রহের তারিখ ১ সেপ্টেম্বর ২০১৮।  "4th Match, Group A, Asia Cup at Dubai, Sep 18 2018"। ESPN Cricinfo। সংগ্রহের তারিখ ১৯ সেপ্টেম্বর ২০১৮।  "Asia Cup 2018: Inclusion of Left-arm pacer Khaleel Ahmed makes right impression for India"। সংগ্রহের তারিখ ২৩ সেপ্টেম্বর ২০১৮।  "Asia Cup 2018 - India vs Pakistan: Khaleel Ahmed emulates idol Zaheer Khan on debut, Pakistan next on radar"। ১৯ সেপ্টেম্বর ২০১৮। সংগ্রহের তারিখ ২৩ সেপ্টেম্বর ২০১৮।  "Cricket scorecard - India vs Hong Kong, 4th Match, Group A, Asia Cup 2018"। Cricbuzz। সংগ্রহের তারিখ ২৩ সেপ্টেম্বর ২০১৮।  "Dhoni not part of T20I squad to face West Indies and Australia"। ESPN Cricinfo। সংগ্রহের তারিখ ২৬ অক্টোবর ২০১৮।  "1st T20I (N), West Indies tour of India at Kolkata, Nov 4 2018"। ESPN Cricinfo। সংগ্রহের তারিখ ৪ নভেম্বর ২০১৮।  ইএসপিএনক্রিকইনফোতে খলিল আহমেদ (ইংরেজি)
বানৌজা শাপলা

বাংলাদেশ নৌবাহিনী জাহাজ (সংক্ষেপেঃ বানৌজা) শাপলা বাংলাদেশ নৌবাহিনীর রিভার-শ্রেণীর একটি মাইন বিধ্বংসী জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। বানৌজা শাপলা জাহাজটি ব্রিটিশ রাজকীয় নৌবাহিনীতে এইচএমএস ওয়াভেনেয় (এম২০০৩) হিসেবে যুক্ত ছিল। ১২ জুলাই, ১৯৮৪ সালে জাহাজটি অবমুক্ত করা হয় এবং রাজকীয় নৌবাহিনীর সাউথ ওয়েলস ডিভিশনে নিয়োগ দেওয়া হয়। ১৯৯৩ সালে রাজকীয় নৌবাহিনীর বাজেট কমানোর জন্য জাহাজটির সার্বিক পরিচালনা স্থগিত রাখা হয়। অবশেষে ১৯৯৫ সালে জাহাজটিকে বাংলাদেশ নৌবাহিনীর নিকট বিক্রয় করা হয়। এরই ধারাবাহিকতায় ২৭ এপ্রিল, ১৯৯৫ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি মাইন বিধ্বংসী জাহাজ হিসেবে ব্যবহৃত হয়। বানৌজা শাপলা জাহাজটির দৈর্ঘ্য ৪৭ মিটার (১৫৪ ফু), প্রস্থ ১০.৫ মিটার (৩৪ ফু) এবং গভীরতা ৩.১ মিটার (১০ ফু)। এটি স্বাভাবিক অবস্থায় ওজন ৮৫০ টন (৮৪০ লং টন) এবং পূর্ণ অবস্থায় ৮৯০ টন (৮৮০ লং টন)। জাহাজটিতে রয়েছে ২টি ৩,০৪০ অশ্বশক্তি (২,২৭০ কিওয়াট) ক্ষমতা সম্পন্ন রাস্টন ৬আরকেসি ডিজেল ইঞ্জিন। যার ফলে জাহাজটি সর্বোচ্চ ১৪ নট (২৬ কিমি/ঘ; ১৬ মা/ঘ) গতিতে চলতে সক্ষম। বানৌজা শাপলা জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে: ১টি বোফোর্স ৪০ মিমি কামান; ২টি এল৪৪এ১ ৭.৬ মিমি স্বয়ংক্রিয় মেশিনগান। Story of PRISM and Others। পৃষ্ঠা ৩৮। সংগ্রহের তারিখ ১২ আগস্ট ২০২০।  "Sailing under a different flag – former Royal Navy vessels serving with other navies | Navy Lookout"। www.navylookout.com। সংগ্রহের তারিখ ২০২১-১১-২৭।  "BaNS Shapla M95 - IMO 8219815"। www.shipspotting.com (ইংরেজি ভাষায়)। সংগ্রহের তারিখ ২০২৪-০১-২৬।
গ্রানাইট

গ্রানাইট এক প্রকার আগ্নেয় শিলা।গ্রানাইট এক ধরণের অগভীর পাথর যা পৃথিবীতে পাওয়া যায় কিন্তু সৌরজগতের অন্য কোথাও পাওয়া যায় না। এতে উপস্থিত খনিজ পদার্থের অনুপাত অনুযায়ী এর রং গোলাপী থেকে ধূসর বর্ণের হয়। ভূ-পৃষ্ঠের চাপ দ্বারা ম্যাগমা পাথরের স্তরের মধ্যে চাপ প্রাপ্ত হয়। ম্যাগমা ঠান্ডা হয়ে আস্তে আস্তে কঠিন পাথরে পরিনত হয় । গ্রানাইট এর মধ্যে বিভিন্ন খনিজ পদার্থ আছে। ম্যাগমা ঠান্ডা হলে খনিজ পদার্থগুলো স্ফটিকাকার ধারণ করে। গ্রানাইটকে কাটলে বা মসৃণ করলে খুব সহজেই এই স্ফটিকগুলো দেখা যায়। পৃথিবীতে গ্রানাইট হচ্ছে সাধারণ পাথর এবং ভ-ূত্বকের একটি বিরাট অংশ তৈরী করে। সাধারণত ভূ-ত্বকে মহাদেশীয় প্লেটে এটি পাওয়া যায়। যদিও এটি ভূ-পৃষ্ঠের নিচের গঠিত হয়। এছাড়া অস্বাভাবিক উপরিস্থ টেকটোনিক আন্দোলনের ফলেও এটি বিভিন্ন জায়গায় গঠিত হয়। SiO2 — ৭২.০৪% Al2O3 — ১৪.৪২% K2O — ৪.১২% Na2O — ৩.৬৯% CaO — ১.৮২% FeO — ১.৬৮% Fe2O3 — ১.২২% MgO — ০.৭১% TiO2 — ০.৩০% P2O5 — ০.১২% MnO — ০.০৫% Harvey Blatt and Robert J. Tracy (১৯৯৭)। Petrology (2nd edition সংস্করণ)। New York: Freeman। পৃষ্ঠা 66। আইএসবিএন 0716724383। উদ্ধৃতি শৈলী রক্ষণাবেক্ষণ: অতিরিক্ত লেখা (link)
মধ্য এশিয়ার ইতিহাস

মধ্য এশিয়ার ইতিহাস মধ্য এশিয়ায় বসবাসরত বিভিন্ন মানুষের ইতিহাস নিয়ে গঠিত। মানুষের জীবনধারা প্রাথমিকভাবে অঞ্চলের জলবায়ু ও ভূগোল দ্বারা নির্ধারিত হয়। এই অঞ্চলের শুষ্কতা কৃষিকে কঠিন করে তোলে এবং সমুদ্র থেকে দূরত্ব অঞ্চলটিকে অনেক বাণিজ্য থেকে বিচ্ছিন্ন করে দেয়। সুতরাং, এই অঞ্চলে কয়েকটি বড় শহর গড়ে উঠে। এই এলাকাতে সহস্রাব্দের জন্য স্তেপের যাযাবর অশ্বরোহীরা আধিপত্য বিস্তার করে। স্তেপের যাযাবর এবং মধ্য এশিয়ার আশেপাশে বসতি স্থাপনকারী মানুষের মধ্যে সম্পর্ক বিরোধপূর্ণ হিসাবে চিহ্নিত হয়। যাযাবর জীবনযাত্রা যুদ্ধের পক্ষে বেশ উপযোগী ছিল এবং তাদের অশ্বরোহী তীরন্দাজদের ধ্বংসাত্মক কৌশল ও দক্ষতার কারণে স্তেপের ঘোড়া চালকরা বিশ্বের সবচেয়ে সামরিকভাবে শক্তিশালী ব্যক্তি হয়ে ওঠেন। পর্যায়ক্রমে, উপজাতি নেতারা বা বেশ কয়েকটি উপজাতি পরিবর্তিত পরিস্থিতির কারণে তাদেরকে একটি একক সামরিক বাহিনীতে সংগঠিত করতে বাধ্য হয়, যার ফলে প্রায়শই বিজয়ের প্রচারণা শুরু হত, বিশেষত আরও 'সভ্য' অঞ্চলে। এই ধরনের কয়েকটি উপজাতির জোটের মধ্যে হুনদের ইউরোপ আক্রমণ, মাওয়ারাননহরে বিভিন্ন তুর্কিদের অভিবাসন, চীনের উপর উ হু আক্রমণ এবং উল্লেখযোগ্যভাবে ইউরেশিয়ার বেশিরভাগ অংশে মঙ্গোল বিজয় অন্তর্ভুক্ত ছিল। যাযাবরদের আধিপত্য ষোড়শ শতাব্দীতে শেষ হয়, কারণ আগ্নেয়াস্ত্রগুলি জনবসতিদের এই অঞ্চলের নিয়ন্ত্রণ অর্জন করতে দিয়েছিল। রুশ সাম্রাজ্য, চীনের কিং রাজবংশ এবং অন্যান্য শক্তিগুলি এই অঞ্চলে প্রসারিত হয় এবং উনিশ শতকের শেষের দিকে মধ্য এশিয়ার বেশিরভাগ অংশ দখল করে। ১৯১৭ সালে রাশিয়ান বিপ্লবের পরে সোভিয়েত ইউনিয়ন বেশিরভাগ মধ্য এশিয়াকে অন্তর্ভুক্ত করে; শুধুমাত্র মঙ্গোলিয়া এবং আফগানিস্তানই নামমাত্র স্বতন্ত্র ছিল, যদিও মঙ্গোলিয়া একটি সোভিয়েত উপগ্রহ রাষ্ট্র হিসাবে বিদ্যমান ছিল এবং বিশ শতকের শেষদিকে সোভিয়েত সৈন্যরা আফগানিস্তান আক্রমণ করে। মধ্য এশিয়ার সোভিয়েত অঞ্চলগুলি অনেক শিল্পায়ন ও অবকাঠামো নির্মাণ দেখেছিল, তবে স্থানীয় সংস্কৃতির দমন ও জাতিগত উত্তেজনার ঘটনা ঘটে এবং পরিবেশগত সমস্যাও সৃষ্টি হয়। O'Connell, Robert L.: "Soul of the Sword.", page 51. The Free Press, New York, 2002 New Directions Post-Independence from the Dean Peter Krogh Foreign Affairs Digital Archives
বিয়া রিচার্ডস

বিয়া রিচার্ডস নামে পরিচিত বেউলা এলিজাবেথ রিচার্ডসন (১২ জুলাই ১৯২০ - ১৪ সেপ্টেম্বর ২০০০) একজন মার্কিন অভিনেত্রী ছিলেন। তিনি মঞ্চ, চলচ্চিত্র ও টেলিভিশনে অভিনয় করেছেন। পাশাপাশি তিনি একজন কবি, নাট্যকার ও লেখক ছিলেন। রিচার্ডস ১৯৬৮ সালের গেজ হুজ কামিং টু ডিনার' চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তিনি ১৯৬৫ সালের দি অ্যামেন কর্নার মঞ্চনাটকে অভিনয় করে একটি টনি পুরস্কারের মনোনয়ন লাভ করেন। এছাড়া তিনি ১৯৮৮ সালের ফ্র্যাঙ্ক্‌স প্লেস টেলিভিশন ধারাবাহিকে ও ২০০০ সালে দ্য প্র্যাকটিস টেলিভিশন ধারাবাহিকে অভিনয় করে সেরা অতিথি অভিনেত্রী বিভাগে দুটি প্রাইমটাইম এমি পুরস্কার অর্জন করেন। রিচার্ডস ১৯২০ সালের ১২ই জুলাই মিসিসিপির ভিকসবার্গে জন্মগ্রহণ করেন। তার জন্মনাম বেউলা এলিজাবেথ রিচার্ডসন। তার মাতা একজন দর্জি ছিলেন এবং পিতা একজন ব্যাপটিস্ট যাজক ছিলেন। ১৯৪৮ সালে তিনি নিউ অর্লিন্সের ডিলার্ড বিশ্ববিদ্যালয় থেকে স্নাতক সম্পন্ন করেন এবং দুই বছর পর তিনি নিউ ইয়র্ক সিটিতে পাড়ি জমান। ১৯৫৫ সালে অফ-ব্রডওয়ে মঞ্চে টেক আ জায়ান্ট স্টেপ নাটকে ৮৪ বছর বয়সী দাদীমার চরিত্রে অভিনয়ের মধ্য দিয়ে তিনি তার কর্মজীবন শুরু করেন। তিনি ব্রডওয়ের মৌলিক নাটক পার্লি ভিক্টোরিয়াস, দ্য মিরাকল ওয়ার্কার এবং আ রাইসিন ইন দ্য সান-এ অভিনয় করেন। রিচার্ডস ১৯৬৫ সালে জেমস বল্ডউইনের দি অ্যামেন কর্নার মঞ্চনাটকে অভিনয় করে একটি টনি পুরস্কারের মনোনয়ন লাভ করেন। তিনি ১৯৬৭ সালে গেজ হুজ কামিং টু ডিনার চলচ্চিত্রে সিডনি পোয়াটিয়ের মায়ের চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল হারি সানডাউন, দ্য গ্রেট হোয়াইট হোপ, বিলাভড এবং ইন দ্য হিট অব দ্য নাইট। তিনি একাধিক টেলিভিশন অনুষ্ঠান ও নাটকে অতিথি চরিত্রে অভিনয় করেছেন, তন্মধ্যে রয়েছে বিউটি অ্যান্ড দ্য বিস্ট, দ্য বিল কজবি শো, স্যানফোর্ড অ্যান্ড সন, বেনসন, ডিজাইনিং উইমেন, দ্য প্র্যাকটিস, দ্য বিগ ভ্যালি, ইআর। তিনি ১৯৮৮ সালের ফ্র্যাঙ্ক্‌স প্লেস টেলিভিশন ধারাবাহিকে ও ২০০০ সালে দ্য প্র্যাকটিস টেলিভিশন ধারাবাহিকে অভিনয় করে সেরা অতিথি অভিনেত্রী বিভাগে দুটি প্রাইমটাইম এমি পুরস্কার অর্জন করেন। রিচার্ডস এম্ফিসেমায় ভুগে এমি পুরস্কার বিজয়ের মাত্র চারদিন পরে ২০০০ সালের ১৪ই সেপ্টেম্বর ৮০ বছর বয়সে মিসিসিপির ভিকসবার্গে মৃত্যুবরণ করেন। ব্যাক্সটার, ব্রায়ান। "Obituary: Beah Richards"। দ্য গার্ডিয়ান। সংগ্রহের তারিখ ২০ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Beah Richards - IBDB: The official source for Broadway Information"। দ্য ব্রডওয়ে লিগ। সংগ্রহের তারিখ ২০ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Beah Richards; Oscar Nominee for 'Guess Who's Coming to Dinner'"। লস অ্যাঞ্জেলেস টাইমস। সংগ্রহের তারিখ ২০ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Beah Richards, 80, Actress in Stalwart Roles"। দ্য নিউ ইয়র্ক টাইমস। ১৬ সেপ্টেম্বর ২০০০। সংগ্রহের তারিখ ২০ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে বিয়া রিচার্ডস সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে বিয়া রিচার্ডস (ইংরেজি) ইন্টারনেট ব্রডওয়ে ডেটাবেজে বিয়া রিচার্ডস (ইংরেজি) ইন্টারনেট মুভি ডেটাবেজে বিয়া রিচার্ডস  (ইংরেজি) ফাইন্ড এ গ্রেইভে বিয়া রিচার্ডস  (ইংরেজি)
নুরুল আলম

নুরুল আলম বাংলাদেশের চট্টগ্রাম জেলার রাজনীতিবিদ যিনি চট্টগ্রাম-৭ আসনের সংসদ সদস্য ছিলেন। নুরুল আলম চট্টগ্রাম জেলায় জন্মগ্রহণ করেন। নুরুল আলম এলডিপির রাজনীতি সাথে যুক্ত। পূর্বে তিনি বাংলাদেশ জাতীয়তাবাদী দলের সাথে ছিলেন। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে স্বতন্ত্র প্রার্থী হিসেবে চট্টগ্রাম-৭ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে, ১২ জুন ১৯৯৬ সালের সপ্তম জাতীয় সংসদ নির্বাচনে স্বতন্ত্র প্রার্থী হিসেবে ও ২০১৮ সালের একাদশ জাতীয় সংসদ নির্বাচনে এলডিপির হয়ে জাতীয় ঐক্যফ্রন্টের প্রার্থী হিসেবে চট্টগ্রাম-৭ আসন থেকে তিনি পরাজিত হয়েছিলেন। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  চট্টগ্রাম ব্যুরো (২৯ ডিসেম্বর ২০১৮)। "চট্টগ্রামের ১৬ আসন: দুটিতে ত্রিমুখী, ১৪ আসনে আ'লীগ-বিএনপির লড়াই"। দৈনিক যুগান্তর। ১৪ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০২০।  চট্টগ্রাম, প্রণব বল ও সুজন ঘোষ (১ জানুয়ারি ২০১৯)। "আ. লীগ ছাড়া জামানত খুইয়েছেন প্রায় সবাই"। দৈনিক প্রথম আলো। ১৪ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০২০।
আমান স্টেডিয়াম

আমান স্টেডিয়াম (আমানি স্টেডিয়াম নামেও পরিচিত) ১৯৭০ সালে নির্মিত তানজানিয়ার স্বায়ত্তশাসিত অঞ্চল জানজিবারের প্রধান ক্রীড়া আয়োজনস্থল। ১৫,০০০ দর্শক ধারণে সক্ষম স্টেডিয়ামটি জানজিবারের রাজধানী জানজিবার সিটিতে অবস্থিত। স্টেডিয়ামটি মূলত ফুটবল, মল্লক্রীড়ার জন্য বহুল ব্যবহৃত। এছাড়াও জানজিবারের বিভিন্ন জাতীয় দিবস যেমন- জানজিবার বিপ্লবের বর্ষপূর্তি অনুষ্ঠান এই স্টেডিয়ামে আয়োজিত হয়। স্টেডিয়ামটি আফ্রিকা মহাদেশে চীনের 'স্টেডিয়াম' কূটনীতির প্রথম নিদর্শন হিসেবে পরিচিত। স্টেডিয়ামটি ক্রীড়া ছাড়াও রাজনৈতিক ও কূটনৈতিক কারণে উল্লেখযোগ্য। এটি চীন সরকারের আর্থিক সহায়তায় নির্মাণের পর ১৯৭০ সালে উদ্বোধন করা হয়। স্থাপনাটি ১৯৭০-এর পর কয়েক দশক আফ্রিকা মহাদেশ, ল্যাটিন আমেরিকা ও ইউরোপের কতিপয় দেশে চীন সরকারের 'স্টেডিয়াম কূটনীতি' প্রসারের প্রথম সফল কর্ম। জানিজিবারের দুই জনপ্রিয় রাজনৈতিক দল আফ্রো-সিরাজি পার্টি ও ট্যাঙ্গানিকা আফ্রিকান ন্যাশনাল ইউনিয়ন একত্রে জোট গঠনের গুরুত্বপূর্ণ ঘটনাটি এই স্টেডিয়ামে ঘটেছিল। ১৯৭৭ সালের ৫ ফেব্রুয়ারি এই স্টেডিয়ামে একটি সম্মেলনের মাধ্যম দল দুইটি একত্রিত হয়ে চামা চা মাপিন্দুজি নামে একটি নতুন রাজনৈতিক দল হিসেবে আত্মপ্রকাশ করে, নবগঠিত দলটি পরবর্তীতে জানজিবারের সবচেয়ে দীর্ঘ সময়ের শাসকদলে পরিণত হয়। জানজিবারের রাষ্ট্রপতিরা এখানে শপথ গ্রহণ করেন, তারমধ্যে ২০০০ সালের ৮ নভেম্বর রাষ্ট্রপতি আমানি আবেইদ কারুমে'র শপথ গ্রহণ অনুষ্ঠান উল্লেখযোগ্য। এছাড়াও প্রতিবছর ১২ জানুয়ারি জানজিবার বিপ্লব স্মরণে এই স্টেডিয়ামে জাতীয় কুুুচকাওয়াজ অনুষ্ঠান হয়। স্টেডিয়ামটি চীনের সহায়তায় বেশ কিছু সংস্কারের পর ২০১০ সালে আবার চালু করা হয়। ১৫,০০০ দর্শক ধারণক্ষম স্টেডিয়ামের মধ্যমাঠটি ফুটবল খেলার জন্য ব্যবহার করা হয়, ফুটবল মাঠের চারপাশে মল্লক্রীড়ার দৌড়ের ট্র্যাক বসানো। স্টেডিয়ামের পশ্চিমাংশে ছাউনী ও প্যাভিলিয়ন সহ দর্শক আসন বসানো হয়েছে। দিবা-রাত্রীর খেলা আয়োজনের জন্য স্টেডিয়ামটির পূর্ব ও পশ্চিম দর্শকাসনের পেছনে বৈদ্যুতিক বাতি সুবিধা উপলব্ধ আছে। "আমান স্টেডিয়াম"। সকারওয়ে। পারফর্ম গ্রুপ। ১৩ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ross, Elliot (২০১৪)। "China's Stadium Diplomacy in Africa"। Roads & Kingdoms। ২০ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ogunsanwo, Alaba (১৯৭৪)। China's Policy in Africa, 1958-71। ক্যামব্রিজ: ক্যামব্রিজ ইউনিভার্সিটি প্রেস। পৃষ্ঠা ২৫১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Konde, Hadji (১৯৮৪)। Press freedom in Tanzania। Arusha [Tanzania]: Eastern Africa Publications। পৃষ্ঠা 8। আইএসবিএন 9976-2-0029-3। ১২ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) The East African Journal of Human Rights and Democracy। East African Human Rights Institute। ২০০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "SMZ to protect Amaan Stadium"। Guardian IPP। এপ্রিল ১, ২০১০। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ আগস্ট ১৪, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে আমান স্টেডিয়াম সংক্রান্ত মিডিয়া রয়েছে। ওয়ার্ল্ড স্টেডিয়ামের চিত্র ওয়েব্যাক মেশিনে আর্কাইভকৃত ৫ আগস্ট ২০২০ তারিখে
অ্যাঙ্গোরা ছাগল

অ্যাঙ্গোরা ছাগল ( তুর্কি: Ankara keçisi ) পোষা ছাগলের একটি জাত, ঐতিহাসিকভাবে এই প্রজাতিটি অ্যাঙ্গোরা নামে পরিচিত। এই প্রজাতি চাকচিক্যপূর্ণ তন্তু উৎপাদন করে, যা অ্যাঙ্গোরা ছাগলের লোম (মোহের) নামে পরিচিত। অ্যাঙ্গোরা ছাগলকে কেউ কেউ মধ্য এশীয় সাপশিঙি বনছাগলের ( ক্যাপ্রা ফ্যালকোনারি ) প্রত্যক্ষ বংশধর হিসাবে বিবেচনা করে। প্যালিওলিথিকের আশেপাশে তারা এই অঞ্চলে রয়েছে। ১৯৩৮-১৯৫২ সালের তুর্কি ৫০ লিরা নোটের বিপরীতে অ্যাঙ্গোরা ছাগলের চিত্র চিত্রিত করা হয়েছিল। প্রথম অ্যাঙ্গোরা ছাগল প্রায় ১৫৫৪ সালের দিকে ইউরোপে নিয়ে এসেছিল পঞ্চম চার্লস, পবিত্র রোমান সম্রাট, তবে পরবর্তী আমদানির মতো এটি খুব বেশি সফল হয়নি। অ্যাঙ্গোরা ছাগল প্রথম অস্ট্রেলিয়ায় ১৮৩২ এবং ১৮৩৩ সালে আমদানি করা হয়েছিল। তারা ফ্রান্সে এম পোলোনসির অধ্যয়ন থেকে নিউ সাউথ ওয়েলসের রাবির রিলি পরিবারের সম্পত্তিতে এসেছিল। অ্যাঙ্গোরার খাঁটি বংশোদ্ভূত পরবর্তী বছর থেকে ১৮৭৩ অবধি নিউ সাউথ ওয়েলস, ভিক্টোরিয়া এবং পরে দক্ষিণ অস্ট্রেলিয়ায় সম্পত্তি হিসাবে আমদানি করা হয়েছিল। এটা অন্যান্য রাজ্য অনুসরণ করেছে এবং ১৮৭৩ সালে দক্ষিণ আফ্রিকা এবং ১৮৯০ এবং ১৯১০ সালের মধ্যে মার্কিন যুক্তরাষ্ট্র থেকে আমদানি করা হয়েছিল। অ্যাঙ্গোরা ছাগলের লোমকে মোহের বলে ডাকা হয়। একটি ছাগল প্রতি বছর চার থেকে পাঁচ কেজি পর্যন্ত লোম উৎপাদন করে। তুরস্ক, আর্জেন্টিনা, আমেরিকা যুক্তরাষ্ট্র এবং দক্ষিণ আফ্রিকা মোহের শীর্ষ উৎপাদক। মাধ্যম উৎপাদকদের মধ্যে নিউজিল্যান্ড এবং অস্ট্রেলিয়া অন্তর্ভুক্ত । দীর্ঘদিন ধরে, অ্যাঙ্গোরা ছাগল তাদের সাদা কোটের জন্য প্রজনন করেছিল। ১৯৯৮ সালে, ব্রিডার্স অ্যাসোসিয়েশন রঙিন অ্যাঙ্গোরার প্রজনন প্রতিষ্ঠিত করে। এখন, অ্যাঙ্গোরা ছাগল সাদা, কালো (ধূসর এবং রূপা থেকে গভীর কালো), লাল (ছাগলটি বড় হওয়ার সাথে সাথে বর্ণটি বিবর্ণ হয়ে যায়) এবং বাদামী তন্তু উৎপাদন করে। অ্যাঙ্গোরা ছাগল সমজাতীয় প্রাণীদের তুলনায় বহিরাগত পরজীবীর ( একটোপারাসাইটস ) চেয়ে বেশি সংবেদনশীল, কারণ তাদের কোট নষ্ট হয়। অ্যাঙ্গোরা বিড়াল অ্যাঙ্গোরা খরগোশ John Lord Hayes (1868). The Angora goat: its origin, culture and products. Boston, 1868 Olive Schreiner (1898). Angora goat ... : and, A paper on the ostrich ... London : Longmans, 1898 Carol Ekarius (১০ সেপ্টেম্বর ২০০৮)। Storey's Illustrated Breed Guide to Sheep, Goats, Cattle, and Pigs: 163 Breeds from Common to Rare। Storey Publishing। পৃষ্ঠা 150। আইএসবিএন 978-1-60342-037-2।  Central Bank of the Republic of Turkey ওয়েব্যাক মেশিনে আর্কাইভকৃত ২০০৯-০৬-১৫ তারিখে. Banknote Museum: 2. Emission Group – Fifty Turkish Lira – I. Series ওয়েব্যাক মেশিনে আর্কাইভকৃত ২০০৯-০২-২৫ তারিখে; 3. Emission Group – Fifty Turkish Lira – I. Series ওয়েব্যাক মেশিনে আর্কাইভকৃত ২০০৮-১২-২৫ তারিখে & II. Series ওয়েব্যাক মেশিনে আর্কাইভকৃত ২০০৭-০৯-১২ তারিখে . – Retrieved on 20 April 2009. "South African Department of Agriculture, Forestry & Fisheries, 2011" (পিডিএফ)। ২০১৭-০৬-১০ তারিখে মূল (PDF) থেকে আর্কাইভ করা। সংগ্রহের তারিখ ২০১৮-০৩-২৪।  "4. – Goats and goat farming"। Te Ara Encyclopedia of New Zealand। ২০০৮-১১-২৪। সংগ্রহের তারিখ ২০১৮-০৩-২৪।  "Colored Angora Goat Breeders Association"। Cagba.org। ২০১৪-০৬-২০। সংগ্রহের তারিখ ২০১৮-০৩-২৪।
সোফিয়া ইয়োভানভিচ

সোফিয়া ইয়োভানভিচ (সার্বীয় সিরিলীয়: Софија Јовановић; ১৮৯৫–১৯৭৯) একজন সার্বীয় যুদ্ধের নায়িকা ছিলেন, যিনি বলকান যুদ্ধ এবং প্রথম বিশ্বযুদ্ধে যুদ্ধ করেছিলেন। তিনি সোফ্রোনজি জোভানোভি পুরুষ নাম নিয়ে সার্বীয় সেনাবাহিনীতে যোগ দিয়েছিলেন, যখন প্রথম বিশ্বযুদ্ধ শুরু হয় এবং সার্বিয়ার উপর অস্ট্রিয়া আক্রমণ শুরু করে। তিনি অস্ট্রিয়া-হাঙ্গেরি এবং জার্মান সেনাবাহিনীর হাত থেকে ১৯১৫ সালের অক্টোবরে বেলগ্রেডকে রক্ষা করেছিলেন। তিনি আলবেনিয়া হয়ে সার্বীয় সেনাবাহিনীর পশ্চাদপসরণে উপস্থিত ছিলেন (শীতকাল, ১৯১৫-১৬)। তিনি ম্যাসিডোনীয় ফ্রন্ট এবং ১৯১৮ সালের নভেম্বরে বেলগ্রেডের স্বাধীনতা যুদ্ধে অংশ নিয়েছিলেন। তাঁকে "জিনি ডি'আর্ক সার্বি" ("সার্বিয়ার জোয়ান অব আর্ক ") বলা হত। আন্তোনিজা জাভর্নিক ফ্লোরা স্যান্ডস লেসলি জয় হোয়াইটহেড সামরিক বাহিনীতে মহিলা Mihailo B. Pavlović (১৯৮৮)। Francuzi o Srbima i Srbiji। Narodna knjiga। আইএসবিএন 978-86-331-0101-1।  Enrico Mercatali (১৯১২)। Tripoli-Cirenaica: note descrittive, illustrates, dei paesi, dei costumi, della storia libica, alternate con le cronache della guerra Italo-Turca e della conquista della Libia, seguite della rassegna della guerra Balcanica। Sonzogno। পৃষ্ঠা 957।  "Srpske amazonke i ratnice - neustrašive žene heroji Prvog Svetskog rata i večite heroine naroda Srbije"। অক্টোবর ২০১২।
সিসোয়াথ মনিরেথ

যুবরাজ সিসোয়াথ মনিরেথ (খ্‌মের: ស៊ីសុវត្ថិ មុន្នីរ៉េត; ২৫ নভেম্বর ১৯০৯ – সেপ্টেম্বর ১৯৭৫ ) ফরাসী প্রতিরক্ষা সময়কালে ১৭ অক্টোবর ১৯৪৫ থেকে ১৫ ডিসেম্বর ১৯৪৬ পর্যন্ত কম্বোডিয়ার প্রধানমন্ত্রী ছিলেন। তিনি তৎকালীন রাজপরিবারের সিসোয়াথ বংশের অন্যতম বিশিষ্ট সদস্য ছিলেন, এর আগে তিনি ফরাসী কর্তৃপক্ষ নোরোডোম সিহানুকের পক্ষে সিংহাসনে অধিষ্ঠিত হয়েছিলেন, যাকে তারা আরও প্রশংসনীয় বলে মনে করতেন। রাজকুমার অবশ্য সিহানুকের রাজত্বকালে সিংহাসনের উত্তরাধিকারী ছিলেন। ১৯৩৯ থেকে ১৯৪৫ সাল পর্যন্ত তিনি দ্বিতীয় বিশ্বযুদ্ধে ফ্রান্সের হয়ে লড়াই করেছিলেন। মূল কম্বোডিয় স্কাউট আন্দোলন আঙ্কার খামারাক কায়ারিথ ১৯৩৪ সালে যুবরাজ সিসোয়াথ মনিরেথ এবং টেম ইম এবং পোক থিয়েমসহ অন্যান্য নেতাদের নির্দেশনায় প্রতিষ্ঠিত হয়েছিল। কম্বোডিয় স্কাউটিংয়ের এই প্রথম যুগটি বিভিন্ন প্রদেশে ছড়িয়ে পড়ে এবং এক হাজারেরও বেশি সংখ্যক সদস্য এতে যোগ দেয়। প্রধানমন্ত্রী হিসাবে তাঁর প্রথম কাজ ছিল আধুনিক কম্বোডীয় সেনাবাহিনী তৈরি করা। দ্বিতীয় বিশ্বযুদ্ধে জাপানিদের পরাজয়ের পরে কম্বোডিয়ায় ক্ষমতায় ফিরে আসা ফরাসিদের সম্মতি অর্জন করার পরে, যুবরাজ মনিরেথ সাবেক ঔপনিবেশিক এনসিও থেকে একটি আদিবাসী সেনাবাহিনীর ভিত্তি গড়ে তুলতে সফল হন, ১৯৪৬ সালের ২০ নভেম্বর খেমার মিলিটারি কনভেনশন অনুযায়ী যাদের মিশন ছিল রাজার সার্বভৌমত্বকে সমর্থন করা, অভ্যন্তরীণ সুরক্ষা দেয়া এবং দেশের সীমান্তরক্ষীদের রক্ষা করা। পরবর্তী বছরগুলিতে, যুবরাজ মনিরেথ সাময়িকভাবে ৬ এপ্রিল থেকে ১৩ ই জুন, ১৯৬০ অবধি রিজেন্সি কাউন্সিলের চেয়ারম্যানের পদে দায়িত্ব পালন করেছিলেন। রাজকীয় কম্বোডীয় সেনাবাহিনী কম্বোডিয়ায় স্কাউটিং এবং গাইডিং Lepage, Jean-Denis (২০০৮)। The French Foreign Legion: An Illustrated History। পৃষ্ঠা 137। আইএসবিএন 978-0-7864-3239-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Samdech Krom Preah SISOWATH MONIRETH"। ৪ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০২০।  http://lcweb2.loc.gov/cgi-bin/query/r?frd/cstdy:@field(DOCID+kh0160)
মার্গারেট বার্থোলোমি

মার্গারেট বার্থোলোমি (৮ অক্টোবর ১৯০৩ - ১৮ অক্টোবর ১৯৪৩) ছিলেন দ্বিতীয় বিশ্বযুদ্ধের সময় কর্তব্যরত অবস্থায় মারা যাওয়া প্রথম এবং একমাত্র মহিলা সিভিল এয়ার প্যাট্রোল সদস্য। লেফট্যান্ট মার্গারেট বার্থোলোমি সিভিল এয়ার প্যাট্রোলের ওহাইও উইংয়ের ১৫৪তম চার্টার সদস্য ছিলেন, পাশাপাশি স্কোয়াড্রন ৫১১১-১ -এর ফ্লাইট সি -এর ফ্লাইট লিডার ছিলেন। স্কোয়াড্রন ৫১১১-১ আসল সিনসিনাটি স্কোয়াড্রন ছিল এবং লুনকেন বিমানবন্দরে অবস্থিত ছিল। ফ্লাইট সি একটি সর্ব-মহিলা ফ্লাইট ছিল এবং ৫০ এভিয়েট্রিক দ্বারা গঠিত ছিল। পেনসিলভেনিয়ার উইলিয়ামসপোর্টের কুরিয়ার মিশন থেকে ১৮ অক্টোবর ১৯৮৩ সালে বার্থলোমি সিনসিনটিতে ফিরে আসছিলেন, তখন হঠাৎ তুষার ঝড়ে দৃষ্টিসীমা শূন্যে নেমে যায়। নিরাপদ জায়গায় নামার চেষ্টা করতে তিনি নীচুতে নামেন, তবে দৃষ্টিসীমা এতটাই দুর্বল ছিল যে তিনি পেনসিলভেনিয়ার ইন্ডিয়ানা থেকে প্রায় ৫৫ মাইল উত্তর-পূর্বে একটি পাহাড়ে বিধ্বস্ত হয়েছিলেন। বার্থোলোমিকে ওহাইওর স্প্রিং গ্রোভ কবরস্থানে সমাহিত করা হয়েছে। "National Museum of the Civil Air Patrol"। ৭ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০২০।  Dunkman, Elizabeth. Lone CAP WWII Female Casualty Remembered ওয়েব্যাক মেশিনে আর্কাইভকৃত ২০১৭-০১-০৬ তারিখে. Our Congressional Gold Meadal Journey, accessed January 5, 2017 "Spring Grove Cemetery Burial Record" (পিডিএফ)। ৭ জানুয়ারি ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ আগস্ট ২০২০।